tartuNLP/wikipedia-smugri-20251201 huggingface dataset:
Мокша (журнал)

«Мокша» — литературно-художественнай ди общественно-политическяй журналсь. 
Ушедсь лисендема мокшень кяльса 1928 кизонь март ковста Пензаса. 1931 кизоста сявомок — Саранск ошса. Лисенди весть ковти. 1932 кизоти лемневсь «Валда ян», 1941 кизоти — «Колхозонь эряф»; 1941 — 1956 кизотнень журналсь ашезь ноляв; 1956 кизоста сявомок — «Мокша». 
Журналса печатлафтольхть Тима Кирдяшкинонь, Илю Девинонь, Михайила Сайгинонь романцна, Василь Виардонь, В.Н. Радинонь повестьсна, Закарь Дорофеевонь, Михайила Безбородовонь стихсна ди поэмасна ди лама лия произведения. 
«Мокша» журналса печатлакшневихть ётафтфста Россиянь поэттнень ди прозаикнень произведениясна, омба масторонь авторхнень сёрматфсна. Журналсь шарфни оцю мяль финно-угорскяй народонь литературатнень ёткса соткснень кемокстамаснонды. 
Казьф «Почётонь Знак» орденца (1979).
Якстерь тяштеня (журнал)

Якстерь тяштеня — эрь ковонь илюстрацие мархта идень журналсь. 
Ноляви 1932 кизоста сявомок Саранск ошса. 1933 — 1941 лисендсь «Якстерь галстук» лем ала. Войнань кизотнень ашезь лисенде. 1964 кизоста сявомок кармась лисендема "Мокша" журналти полаткс лаца. 1988 кизоста сявомок башка эрьковонь нолдафксокс "Якстерь тяштеня" лем ала. Журналсь лезды тонафтомс иттнень шачема масторонь кельгикс, перьфпялень ванфтыкс. Оцю мяль шарфневи тнафнемвастса шачема кяльть и литературать тонафнемаснонды. Журналса лисендихть тонафтф ломаттнень, тонафтыхнень, сёрмадыхнень сёрматфкссна. «Якстерь тяштенясь» печатлай валморат, азкст, баснят, айнемат, тонафниень архтомат, лия материалхт.
Эрьзя, Степан

Степан Эрьзя (; 8. 11. 1876, Симбирень губерниень Раторонь уезонь Баева велесь – 24. 11. 1959, Моску ошсь, калмаф Сараношса) – сембе масторлангонь содаф кевонь керсись (скульпторсь). Эрзя. 
Эряфонь киц.
Тонафнесь Москувонь архтомань, кевста керсемань эди аркитектуронь тонафнемюрхтса С.Волнухинонь эзда (1902–1906). 1906–1914 кк. Эрясь Италиеса ди Кранцмасторса. Арась сембе масторлангти содафокс, мъзярда няфтезень покаманзон Венециень, Миланонь (1909) ломаньётконь няфтематнень эса, тяфта ина Парижса «Сёксень салон» няфтемаса (1912). 1927–1950 кк. Эрьзя эрясь Аргентинца. Козякофнезе сетеньть калгода шуфтонь керсемань текникса. Сембода ламоц покаманза тифт портретонь жанраса. Эрьзянь сембе шкаманц пачк ётни эсь Эрзянь масторти кельгомась. Иля масторса эрямста мзярдовок ашезе юксне эсь калконц, тя няеви сонь илялемонц эзда, покаманзон эздовок «Эрзява» (1915), «Мордовкань пряц» (1917), «Мордвин сокай-види» (1937), «Мордвин атя» (1944), «Мордвин таргама мархта» (1948) ди илятне. 1950 кизоня Эрьзя мърдась Рузмастору. Усксь мархтонза 200 лама покама ди питнень апак анак казезень синь калконцты. 
Мялямкуттне.
Сонь покаманза ванфтовихть Масторонь Третьяковонь галереяса, Академиконь Оцю театрать мялямгудса (Моску), Масторонь Рузонь мялямгудса (Питерьбур), Аджариень Масторонь мялямгудса (Батуми), Ярославлянь аймаконь сетенень мялямгудса, Пензенскяй областной картиннай гаререяса. Эрьзянь сембода лама произведениянза ванфтовихть С. Д. Эрьзянь лемса архтома сетенень Мордовиянь республиконь мялямгудса. Баева велеса Эрьзянь мялямонь Кудоц-музеец. Саран ошса сонь лемоц максф бульваронди. Казьф Трудовой Якстерь Котфонь орденца.
Кяльвалсь.
Энциклопедия «Мордвась» Саранск, 2006 к. 685 л.
Аввакум

Аввакум (Аввакум Петрович Кондратьев; 1620 илякс 1621, Алаошонь губерниянь Алаошонь аймак уезонь Григорово велесь — 1.4.1682, Пустозёрск ошсь) — протопопсь, сирекоень рузонь церькуса инярусь. Ащесь сире койса озонкшнемать ("старообрядчествать") инкса. Сёрмады Л.Толстоень ди Д.Лихачёвонь арьсемаса, Аввакум эрзяль.
Эряфонь киц.
Шачсь озксвятиень тъналса. Курок илядсь аляфтома. Ёмланястокиге лама покодсь. Якась Макарьев-Желтоводскяй монастыри, морафнезень тостонь библиотеконь книгатнень. Вардась дьяконкс шабрань Лопатицы велеса, тоса жа ётафтфоль озксвятиень санц. 1646 — 1647 кизотнень Москуса сувась «благочестиянь ванфтыень» кружоку. Тяса сонь приметазь церькавонь содаф ломаттне Иван Неронов и Стефан Вонифатьев (Внифантьев). Аввакум кудъётконь эряфсовок вятезе прянц шкаень кулхцонды ломанькс, ашезень коле церькавонь правилатнень. Мзярошка пинге ульсь протопопокс Юрьевец ошса. 
Тюремац.
1657 кизоста сявомок Москуса вятсь тюрема патриархть Никононь реформанзон каршес. Аввакумонь верати тонафтомац канононь ширде педа - пес апак аделак. Сон лама эрьгя путсь сянкса, штоба ванфтомс озондомань сире койхнень. Мольсь каршек колма сурса озонкшнемати, церькавонь морафтоматненди, книгатнень од греконь кяльть коряс петнемаснонды. 1653 кизоня тъналнек паньфоль Тобол ошу. Тосонга сялдозень «Никононь тевнянзон». Тага пачфтсть лангозонза. Ильхтелексолезь Якутскяи, но кучезь Байкалфталонь шири моли экспедициеть мархта. Пачкодсь Шилка и Амур ляйхненди, сятнень ётксоль, кит путозь васенце кевть Нерчинск ошть путоманцты. 1664 кизоня оцязорсь Алексей Михайлович тердезе Москуву, эрявсть мирендафтомс масторонь церькавсь и церькавть эзда явихне ("раскольникне"). Аввакум маштсь корхтама, сон пяк цебярь озксвал азыель. Лездоманкса тейнза надияфнесть козяши и церькавонь оцю сан. Ашезь кяляцяв, изь пота валстонза. Стаки ащесь сире койса озонкшнемать инкса. Сонь ширенц кирдезь ламоц козя баярхне. 1664 кизонь августковста паньфоль Арханголь ширень Мезень вели. Вятсь озкст церькавса. 1666 кизоня тага ускозь Москуву, кошярязь ётамс од койхненди. И тага ашезь синдев. Азонкшнезе эсь видешинц Родион Стрешневонь и Симеон Полоцкяень каршес корхтамста. 1666 кизонь майста валхтфоль озксвятиень санцта, тейнза азфоль анафема. 1667 кизоня ильхтефоль Пустозёрскяи (Печора ляйть прама видесонза). 
Куломац.
Муворгофневсь Соловкань ди Разимонь стяматнень кеподемаса. Ня стяматнень тапамда меле, мъзярда явфоль пяк лама ломанень вайме, тернезень кулхцондыензон «кяшеса вадендемс» оцязоронь лазкенень. 1670 кизоста сявомок кирдевсь модань вельхтяф ямаса (4 кв. метрашка). Тяса сон ди сёрмадозень эсь тяштьксонзон: «Азондомань книгать...» ([1669]] — 1675), «Шарьхкотьфтемань книгать» (1673 — 1676), «Муворгофнемань книгать». Аввакумонь литературонь тяштьксонзон ёткса 80 покама, тяконь лувксса сёрманза. «Протопопть Аввакумонь эряфоц» лувондови ушетксокс рузонь шяхярень литературти. Аввакум и нинге ширенц колма кирдиенза пълхтафтольхть «оцязоронь кудть сюдоманкса».
Кяльвалсь.
Энциклопедия «Мордвась» Саранск, 2006 к. 449 л.
Алексеень, Кузьма

Кузьма Алексеень ( 1764 октябрьковсь, Нижняй Новгородонь уезонь Оцю Сеське велесь — кулома пингоц аф содаф, Иркут ошень губерние) — терюшевань эрзятнень 1804—1810 кизонь шяхярень-койгонь стяманц вятиец. 
Эряфонь киц.
1802 кизоти самс сокай-видиель. 1804 кизонь Терюшевань стямать тапамда меле арась озксвал азондыкс. Корхнесь ломаттненди кристозшись юмай-арай, вяри кеподи эрзятнень сире пингонь койгоц. Рузонь озксвятихне ди полициень ётка якайхне пачфнесть вяри, кле, Алексеень Кузьма кошярясыне ломаттнень озонкшнемс аф шинь стяма шири, а шинь мадома шири, кле, отямшись сай тоста. Шкаймаряйть валонзон коряс, мъзярда эрзять озондоманза пачкодихть Шкайти, торазевихть кемгафтува атяпт, ди менельста модать лангс валги Давид и лама ангольда; синь кармайхть ётафтома парокстомома, тяда меле модать лангса илядыхть аныдек сят, кит ванфтыхть эрзянь койгть эса, эряйхть эрзянь койть коряс, корхтайхть эрзянь кяльса, якайхть эрзянь щамса. «Эрзять лангса кивок аф кармай азорондама, козялятненди кивок аф кармай пандома оброк. Эрзятне арайхть васенце ломанькс, лия кундьянь козятневок щайхть эрзянь щапт и арайхть эрзякс». Сонцень Алексеень Кузьма валонзон коряс, ня мяльхнень тейнза пачфнезень Мельседейсь. Шкаймаряйсь семботь тянь пачфнезе ломаттненди марстонь озкснень пингста. Озксвалонзон инкса Алексеень Кузьма аф весть наказакшнезь кошардовийсь, Терюшевань азорхне. 
Пякстамац.
1809 кизонь 12 сентябрьковонь озкста меле, коза пуромкшнесь пъцтай 4 тёжятть од наваф эрзя, Алексеень Кузьма сисем мала ломанензон мархта пякстафоль. Сонь лангозонза пачфтсь П. Трубецкой князть ломанец. Нижня Новгородонь ош пряфтоть Руновскяень мярьгоманц коряс тевсь максфоль парокстомома вастс. Содась тянь сембонь колга потмонь тевонь министорське Куракин, сон пачфнесь кулят оцязортивок. Парокстомомась лувозе Алексеень Кузьма муворукс, сон, кле, арьсесь эсь козяшинц колга. Шкаймаряйть пиксозь локшеса и ильхтезь Сибири. М.Зевакин эрямопингонь содайть койса, парокстомома валть кемокстазе сонць оцязорсь Александр I .
Поза

Поза — кунардонь мокшень симомбяльсь. Поза пицесть озксонди, оцю иланди. 
Поза мокшень койса.
Мокшетнень ульсь тяфтама койсна — Авань поза. Тя илась ётафневсь Очижида меле фкя таргань ётазь. 30 кудста аватне пуромкшнесть фкя оцю кудс, каннесть мархтост алхт, пачат, почфт эди марса пицесть авань поза. Фкя-фкянь каванямста, арьсекшнесть велеряйснонды пара сёронь шачема, мекпяли ся кудста, коса пидефоль авань позась, кукшеннять каннезь ся куду, коса тяфтама ила ётафтови сай кизоть. 
Позань пидемась.
Цебярь позать пидемац тевсь аф тёждяль. Васень пингть сонь пицезь розень почфста, а меле ламбама якстеряпсста. Розень почфста позать тиемста аноклакшнесть солод, сон тиендевсь касфтф сёраста. Тя розть яжафнезь кядьгевса эли томбсезь шоварняса. Солодть шоворькшнезь розь почф мархта, кайсесть ёткозонза ведь эди путнезь цюгунца пянакудс 2 — 3 шинди. Паряф солодть меле кайсезь оцю, кели парьс. Кайсесть парьти юфт, шорсезь паряф солодть мархта ди тага путнезь пянакуду. Омбоцеда парямда меле, меки кайсезь парьняв ди пяшкотькшнезь парьнять лакай ведьса. Нолдаф суслать кельмофнезь, а меле шапафнезь.
Сыра

Сыра — каратаень мокшетнень иланди тиендеви шужведсь. Каратаень мокштне тиендсть иланди шужведь. Тяфтама симомбяль тиендихть татархневок, чувашневок. Солодть шорсезь керсеф розень шужярь мархта ди розень почф мархта. Оцю сяканять путнезь пянакуду ди кирдезь тоса шиньберьф. Илять кайсесть лангозонза пси ведь, суслать нолнезь парьняс, кайсесть лангозонза комлят ди кадондозь шапамома.
Русланова Лидия Андреевна

Лидия Андреевна Русланова ("идькс пингста" Лейкина-Горшенина Прасковья Андриановна; 27.10.1900, тяниень Пензань аймакса, Лопатинонь райононь Даниловка велеса — 20.9.1973, Моску ошса) — морайсь (контральто). Морсесь рузонь морот. Шачсь эрзянь тъналса. 
7 кизоса илядсь тядяфтома-аляфтома, кассь Сарату ошень урозгудса. Аделась 3 класст церкавонь тонафнемвастса, морсесь церькавонь хорса. 14 кизоса покодсь мебелень тиенди фабрикса. 1917 кизонь Октябрьковонь революциеда меле 2 кизот тонафнесь Саратувонь консерваториеса, тонафтыкс ульсь профессорсь М.Е.Медведев. Кода профессиень морси васенда морась 1926 кизоня Росту Донца ошса. Сидеста лисендсь сценав эрьзявань щамса. Ине Шачеммасторонь торпингста фронтонь бригадса морсесь тюрихнень инголе. 1945 кизоня морась Рейхстагть куцеманянзон лангса. Макссезень эсь ярмаконзон минань ляценди батареень пуроптомс. Торпингта меле Руслановась и сонь мирдец В.В.Крюков генерал-лейтенантсь пякстафтольхть. Кирдевсь лама лагерьса, тяконь лувксса Потьмасовок (Мордовияса). Сталинонь куломда меле нолдафоль, азфоль аф муворукс. Калмаф Новодевичьянь калмоланкненди.
Мокшень Пишля

Мокшень пишля ("рус." Мордовская Пишля ) — велесь Мордовия республикса Мокша масторса, Орозаень районца.
Велеть эрямопингоц.
Мокшень веле Пишля ляйть лангса. "Список населенных мест Пензенской губернии (1869)" кунардонь тяштьфксть эса Мокшень Пишлясь - казеннай веле 170 кудса, Инсарскяй уездса. Лемоц эвондась "пеше ляй" валхнень эзда.
Тяса шачсь дипломатсь Федор Иванович Ведясов, кона лама пинге покодсь СССР-нь Лия масторонь Министерстваса, корхтась 12 омба масторонь кяльса.
Мокшень Пишляса шачсь тяштись Юрий Федорович Кузнецов.
2005 кизоста Пишляса лувондовсь 622 велеряй.
Кунардонь тяштьфксста.
"1728 кизоста Темникованнекс лувондовсть 10 велет. Тя Левжась - старостась Очка Вешаев, Усад велесь - Милушка Шиндяев, Сидоровкась - Солдатко Вишняков, Сюзгари велесь - Сюдаска Атышев, Перхляйсь - Дьячка Митриев, Муравьёвкась - Костка Саитов, Пишлясь - Митка Родаев, Кулдымсь - Чудотка Надежин, Темяшевась - Эрзяйка Пяршин, Верхтялимось - Сергейка Гаврилов , "
Левжа

Левжа (, ) — мокшень велесь Мордовия республикса Мокша масторса, Орозаень районца.
Географиясь.
Мокшень веле Тарханка и Левжа ляйхнень лангса. Ащи 7 вайгельбя Орозайть эзда. Сонь путомац лувондови XVII сядоти. Лемонц кирдьсы "левож" ("рузкс" мочало) валть эзда. Велеса тиендсть пешень куйгор, меле куйгорста - левож. Велеть омбоце лемоц Богдашкино: васенце велеряйть лемонц эзда.
Кунардонь тештьфксста.
1728 кизоста Темникованнекс лувондовсть 10 велет. Тя Левжась - старостась Очка Вешаев, Усад велесь - Милушка Шиндяев, Сидоровкась - Солдатко Вишняков, Сюзгари велесь - Сюдаска Атышев, Перхляйсь - Дьячка Митриев, Муравьёвкась - Костка Саитов, Пишлясь - Митка Родаев, Кулдымсь - Чудотка Надежин, Темяшевась - Эрзяйка Пяршин, Верхтялимось - Сергейка Гаврилов , 
Содаф ломатть.
Левжаса шачсь Россиянь ди Мордовиянь народнай артисткась М.Н.Антоновась ди Россиянь заслуженнай артисткась Ю.П.Учватовась, профессорсь М.В.Учватов, наукань кандидаттне М.В.Романовась, Р.А.Заводовась, Вооруженнай Силань полковниксь Н.В.Гаршин, музыкантсь ди дирежерсь Иван Резепов, заслуженнай налхкись Павел Учватов.
Сире Муравьевка

Сире Муравьевка () — мокшень велесь Мордовия республикса Мокша масторса, Орозаень районца.
Географиясь.
Лемоц эвондась мокшень кризтозшидонь ингольдень Мурай лемть эзда, конац путозе велеть.
Кунардонь тяштьфксста.
"1728 кизоста Темникованнекс лувондовсть 10 велет. Тя Левжась - старостась Очка Вешаев, Усад велесь - Милушка Шиндяев, Сидоровкась - Солдатко Вишняков, Сюзгари велесь - Сюдаска Атышев, Перхляйсь - Дьячка Митриев, Муравьёвкась - Костка Саитов, Пишлясь - Митка Родаев, Кулдымсь - Чудотка Надежин, Темяшевась - Эрзяйка Пяршин, Верхтялимось - Сергейка Гаврилов , "
Эряйхне.
2005 кизоня Сире Муравьевкаса эрясть кафта ломатть.
Од Веле

Од Веле (, ) — мокшень велесь Мордовия республикаса Мокша масторса, Орозаень районца.
Географиясь.
Од Веле велесь ащи 43 вайгяльбет Сараношть эзда, 26 вайгяльбет районкучкать Орозай эзда.
Историясь.
Лемонц кирдьсы васень велеряйхнень фамилияснон Куликофнень эзда, конат покодсть Россиянь перяфса Атемарско-Инсарскяй засечнай чертаса.
Тястонь паровой меленцяса 1902 кизоня тифоль Мокшень масторса васенцетнень ёткса революциянь кружоксь, конань ломаненза лувондсть ди явондозь «Искра» газетать.
Тяса жа якшамковть ("рузкс" январь) 12 шистонза 1903 кизоня ётась Мордовияса покодихнень васенце выступлениясна, конат анасть меленцянь азорть эзда касфтомс покодеманкса пандомать ("рузкс" заработная плата).
Содаф ломатть.
Те велеса шачсь Россиянь ди Мордовиянь ломаньтналсь артисткась Санда Куликовась, тяштись А.Н.Норкин.
Кельме Пора

Кельме Пора лиякс Мурай Веле () - велесь Мордовия республикса Мокша масторса, Орозаень районца.
Мокшень веле Инсар ляйть лангса. Ломаттне сашендсть тяза эряма Сире Муравьевка велеста, сяс и лемдезь велеть Од Муравьевкакс. Велеть лемдезь Мурай лемть инкса. Лепне Мурай, Маскай, Поркай, Сабай, Аркай, Мучкай сидеста васетькшнесть апак кстиндак мокшетнень ёткса. Синь васетькшнесть XVII-XVIII тяштьфста. Лятфневи, кепотьксонди, мокшень алять Митка Мураевонь лемоц, кона кулось Смоленск ошть ала, Стенька Разинонь кеподемаснонза.
Валхне Кельме Пора няфтьсазь, што велесь путфоль вирнять уженяса, эшкс лихтибрятненди.
2005 кизоня Кельме Пораса лувондовсь 317 велеряй.
Дивеевка

Дивеевка — велесь Мордовия республикса Мокша масторса, Орозаень районца.
Мокшень веле. Путозь 1894 - 1914 кизотнень еткса Дивеев ломаттне, конат састь Мокшень Баймак велеста. 1919 кизоня Дивеефнень Выселкаса ульсь 24 куд.
2005 кизоня Дивеевкаса лувондовсь 29 велеряй.
Мокшень Баймак

Мокшень Баймак () — мокшень велесь Мордовия республикса Мокша масторса, Орозаень районца.
Географиясь.
Мокшень веле Ювня ("рузкс" Юнейка) ляйть лангса. 
Историясь.
Лемонц кирдьсы Баймаков Фамилиять эзда, кона сидеста васетькшевсь темниковонь татархнень ёткса, ламоцне синь эздост покодсть Саранош, Инзара, Керенск, Атемар, Посоп, Шишкеев, Потиж ошнень ди крепосттнень путомста. Тя фамилиять тяфта жа каннезь мокшетневок.
Эряйхне.
2005 кизоня Мокшень Баймакса эрясь 9 ломань.
Болду

Болду() — велесь Мордовия республикса Мокша масторса, Орозаень районца.
Рузонь тяштьфксса «Список населенных мест Пензенской губернии» (1869) Болдусь – казеннай веле 257 кудста. Великай Октябрьскяй социалистическяй революцияста – волостной, а 1941 – 1959 кизоста – райононь центра. Лемоц кирдьсы васенце велеряйть коряс: мокшеть Болда кризтозшида ингольдень лемть эзда..
Велеть эрямапингоц.
Лама пинге аляста церас ётцесь велеть эрямопингонь содафксоц. Велесь эвондась колма велень шабракс шиста. Тя пингти ванфтовсь пандонясь, конань лемоц «Сире веле». Веленясь ащесь: Нагорнай ульцясь вярце вастсонза и Перво-Болдовскяй ульцять ширеса.
Ульсь тага фкя веленя, тяса, лоткть вакса, лемоцоль Шяйтан-Лашма , тяса эрясть руст. Велетне ащесть сери вирть потмоса.
Болдунь велеряйхне, кода ди сембе мокшетне, аф эстокиге ётасть Кризтоз-шкаень верондамати. Тиендсть кода Кризтозонь илат, станя жа сире атянь коень илат. Озкст велеряйхне тиендсть жуватань паксяв панема шиста, сероть путомадонза инголе ди меле, урядамда меле. Озксонь шиста лихтибрятнень ваксса пичксесть жуватат и аннезь сембе велеряйхнень. А сембе паксянь урядамада меле тиендсть лия ила, конань лемнезь «Кереметь».
Марнек сире койхнень мархта, велеса кепотькшесь Кризтозти озондомась. Ульсь путф шуфтонь церькав. А мзярда сон палсь, то путсть лия. 1877 кизоста тяса ушедсть путома кевонь церькав.
Велеряйхнень валснон коряс, Столыпинонь реформадонза меле, Болдунь модати азоркс арасть Марочкинонь, Адаевонь, Павиловонь, Кодулаевонь куттне. Модась сембонди ашезь сатне и сяда меле ушедсть велеряйхне вирть прафтома. Снярда ульсь прафтф оцю вирь, конань лемоцоль «Шеменьшей», ульсь прафтф вирсь Пере-Куже и Пандал лоткса.
Мокшень Куженя

Мокшень Куженя () — мокшень велесь Мордовия республикса, Орозаень районца.
Эрямопингоц.
Путф Сталинонь реформанзон пингста. Лемонц ушетксса "куженя" валсь, кона няфти, што веленясь эвондась вирть шава вастсонза.
Эряйхне.
2010 кизоня Мокшень Куженяса лувондовсь 18 велеряй.
Айгор озкс

Айгор озкс – мокшень сире пингонь велень илась, конась лемтьф тяфта сяс, мес тя илати печкольхть айгор, конань кеденц, ваткамда меле, повфталезь шуфта пряс. Ётафнелезь сёксенда, видемда меле, колма кизозонза весть, паксяса, коса виделезь тялонди сёроть. Тя иласа ульсть аньцек алятне. Озондомста эняльдсть Паксявати, сон лездолеза цебярь сёронь шачема.
Ал (койге)

Ал - мокшень арьсемаса эрямань ушедомась, конань эса магиянь вий, шачема, ванфтома. Алсь ульсь эрь озксонь иласа ярхцамбялькс. Койть коряс, тундань васенце алыяф алть сяволезь, путолезь варяга потмос и кеворялезь сифтемса. Тяда башка васенце алыяф алхнень унксталезь, сотомок синь шевняти петляняса, конань кучканц кемоксталезь пеель песа и ванольхть: кда васенце ал сяда стака, ушедольхть сёронь видема эсь пингстонза, кда омбоце ал стака – омбоце пингонь видемати, колмоцесь – колмоцень видемати и стак тов.
Мъзярда ушедольхть видема, койть коряс, васенце боразнати ёрдальхть оцю алхт, штоба сёра прясь касоль алшка. Тунда стадань панемста (васенце шиня) урта ваныти эрь кудста максольхть ал - ракшатне раштазат и сазат куду. Архтф ал путолезь тевс кодама повсь эняльдемань и магиянь тевонь тиемста. Ал, конат алыяфольхть Тройцянь тарганя, архтолезь шурьхкя кедьса (теест мярьгольхть "зирнянь алхт"). Ня архтф алхнень ванфтолезь и кудонь паломста ёрялезь толти - синь матолеза толть и полафтоза вармать уфаманц. Ал путнелезь вирьса шуфттнень пряс, коса тиендельхть мешень куднят, штоба мешне сяда лац кандольхть медь. Керсеф ал андолезь, лувомок пазмора Анге Патяйти, од лефкскянятнень, синь аразат цебярь алыяй саразкс. "Зирнянь" ал эзда ярхцальхть аватне, конат кодавок афольхть шачфта и конатнень кулсельхть ёмла шабанясна. Мъзярда кулольхть пяк сидеста ракшатне или пяк лама ульсь сярядида (сяда лама учада), керсеф ал путолезь калдазу, ал лоча шурьхкя кеттнень мархта (кьрьвястемок синь) шаролезь ракшатнень. Ал путнелезь тевс содай ломаттне сельмода (сонь валхтомонза). Ведьть мархта, конань эса Роштувада инголе ляпоптолезь келувонь тяльмотнень (тя ведти нолдальхть кафта-колма ал), штакшнезь шабань нюрямнятнень, пъргалезь шачфтома шовор аватнень. Алхт максольхть вальмава калядай шабатненди, путнельхть пидеф тувонь прять кургс Роштуваста.
Очижинь архтф алхт путнельхть вальмя лангс шкайхненди, кулофненди. Шкайнять фталу (ужети) путольхть ал аф цебярьда ванфтоманкса (койть коряс тъналонь эрь ломанть лемс). Ванольхть: кда алсь наксады сай Очижить инголи – киге пяк сярятьксты или кулы. Очижинь архтф ал и алхне, конатнень путнелезь тевс Велень озксса, тяфта жа ёрялезь толс (сон лоткалеза).
Прянь ванфтомда аф цебярьда лефкскянь шачемда меле шявняти пезфнелезь ал кеттнень. Афольхть макссе алхт кинять туркс (арьсесть - юмайхть сарасне), афольхть путне нарвайть алу васенце тундань алыяф ал (сонь лувондолезь шавокс); афольхть мярьге тапамс ал шра лангс – аф цебяренди. Койхнень коряс, шумбрашинкса, кой-коста ал тапалезь шабать коняс.
Кода символ од шачи тъналти, ърьвяяма-максома илас тердемста оттненди (стирти и цёрати) максольхть алхт. Алхт путольхть шра лангс од ърьвянять и цёрать инголи ърьвяяма-максома илань омбоце шиня. Вяри, 12-це лангать "Лувонь кши" пярякать лангс, путнельхть ниле саразонь алхт, конат ниле Масторть ширензон символольхть.
Кода символ од эрямати и эреклафтомати алть нолдалезь тевс калмама ди меле, ильхтема иласта (каннезь кулыень кудс и калмалангс).
Наксада и шава алхт мархта тиендельхть колдубамат (ёрялезь калдазу, куд крыльцать алу, кальдяв юрса тиеманди, тъналса эряйхненди, кудонь ракшатненди.
Турбат

Мокшень стирьхне кой-кона велева каннесть прясост тяфта лемневи "турбат". Мянтьф куйгорсь ланга сташендовсь якстерь котфса, мазопневсь эрь-кодама лентаса, пиндолдыняса. Тяфтама нарятт каннесть роштувань и очижинь шитнень, рьвеямань-рьвакс лисемань пингть.
Лангакаяма щам

Лангакаяма щам - мокшень стирень щамсь. Мощкшень стирьхне, мзярда тейст топотькшнесь 16-18 киза, щашендсть "лангакаяма щам". Тяфтама нярядть колга содавсь: стирсь кассь, од ломанць рьвакс максомань пингсонза. Тя щамть щашендозь оцю иласта: тяфтамса якасть церькаву, рьвяямас, лия илас. Тя щамса якасть аф аньцек од стирьхне, щашендсть лангакаямат од аватневок.
Каль

Каль () — пяк содаф народса шуфта, кусторкс. 
Марнек масторса лувондови 600 лама калень вид. СССР-са касондсть 150-175 тя шуфтонь вид. Россияса васетькшеви сембе мастова, кда аф лувондомс Крайняй Северть. 
Мордовияса кассы лама Акша кальда — "Salix alba" и Синдеви кальда — "Salix fragilis" Тяфта жа васетькшеви Оржалопа кальсь — "Salix acutifolia", Сявань каль — "Salix capea", Илиень кальсь — "Salix viminalis".
Лятфтамат.
"Salix viminalis"
Шееронь карькс

Шееронь карькс паксянь – "Convolvulus arvensis" – ламакизонь тишень кондям касы, лувондови "шееронь карьксоннетнеди" – "Convolvulaceae". Касы сембе вастова, апак лувонтт Крайняй Северть. Рузкс тенза мярьрихть "вьюнок, березка, берестень, тянучка". Тишесь кувака (васетькшевихть фкя метрань кувалмоса), ацаф модать лангса или ашкотф лия тишетненди. Лопанза кувака пильгоня лангсот, сянгярят. Видьмонза ёмлат равжет. Панчфонза оцюфт, акша или инезиаза-акша тюсса. Шееронь карькссь касы паксява соронь тишекс, перева, коське лугава, лоткова..
Пяше

Пяше () — сидеста васьфневиви мазы шуфтсь. 
Лиякс пяшеть лемнесазь — "Tilia", греконь кяльста тя ётафтома кода "паця". Виде, кда лац ваномс: пяшень панчфть лопац, конань эса 2-4 панчфкат, кирди кувака пильгоняса, мезсь пяк шары паця лангс.
Содаф пяшень 25 кочкафкс, конат касыхть якшама полушарияса. Инь васедевикс лувондови ёмла лопа пяшесь — "Tilia cordata Mill".
Нар

Нар ("шапама нар, нардише") () () - фке кизонь тише, серес 10 - 80 см. 
Лопанца ёмлат сянгяря тюсонь, 1,5 - 5 см кувалмос. 
Панчфонза ёмлат инезиаза-акшет. 
Сидеста васьфневи паксяса, лугаса, куттнень ваксса, ляй лоткова. Касы Россиять сембе вастова, апак лувонтт Крайняй Северть.
Содаф кода пчкафтомань тише.
Кунардонь пинкнень мольсь архтомань промышленности, эздонза тиендсть сенем и сянгяря тюсонь краска.
Пизелкс

Пизелкссь (якстерь пизелкссь) () ().
Модать лангса содаф 80 пизелксонь видта, синь эздост 34-сь касы кунардонь СССР-ть масторса. Васьфневи пизелкссь сембе вастова, сяда сидеста Россиять шимадомширень пялькссонза и Кавказса. Дальняй Востокса, Сибирьса васьфневихть "сибирскяй, амурскяй, камчатскяй, тянь-шаньскяй" пизелксне. Лац содаф равжа пизелкссь.
Пизелкссь аф оцю шуфта, кувалмоц пачкотькши 15 метратненди, шуроста 30 метратненди. Панжи пизелкссь панжиковста-ащемковста; панчфонза оцюфт, акшет, кочкафт кярьмазс. Пизелонза кенерькшнихть марьговста-таштамковста, аф прашендыхть тялонь якшамстовок.
Касы сидеста вирь тървава, лоткова, ляй ваксса. Пизелксь кельгсы шивалдть. Колма кизонза весть пизелксса эвондай сяда лама лия кизотнень коряс пизел.
Таньфонь коряс кенерьф пизелхне сяпизат, кельмоть мархта сяпиец юмай и арайхть ламбапт.
Пизелкссь кунардонь пингста содаф кода пъчкафтомань касыкс. Эсонза пяк лама эрь кодама витаминда..
Палакс

 
Палакс () сидеста васетькшеви пчкафтомань тише. Тяфта жа содаф кода паксяса касы сор тише.
Латинонь лемоц эвонвась "urere" валть эзда, кона ётафтома кода "пиди".
Пчкафтоманди молихть палаксть лопанза, конат кочкамат панжеманц пингста.
Лац содаф палаксть лия видоц "пиди палакссь". Пиди палаксть серец и лопанза сяда ёмлат.
Карташов, Валентин

Карташов, Валентин (8 марковста 1919 — 2 майговста 2010) — содаф тонатф ломанць, инженеронь путомань тевть содайсь. Покась Мордовиянь университетса.
Эряфонь киц.
Шачсь Сараношса вардайхнень тъналса. Аделась Москунь ускомбялень коряс инженеронь институт, инженеронь факультет (1942). Тюрьсь Оцю Шачеммасторонь торпингса (1942—1945). Кандидатонь диссертациень араламать меле 1949 кизоня кучфоль Саратувонь масторонь текниконь университету. Доцент (1952), кафедрань вятиец. 1958 кизоста сявомок Николай Огарёвонь лемса Мордовиянь масторонь университетса . 1958 кизоня инженеронь-текниконь факультетста сонь лезксонц вельде ушетфоль "Индустриень эди ошеряень путома тонафнемакс" пялькссь.
1958—1960 доцентоль инженеронь-текниконь факультетса. 1962—1970 кк. Карташов Валентин арась Н. П. Огаревонь лемса университетса тонафнемань коряс проректоркс. Кафедрать доцентоц (1982).
Казненза.
Казьфоль Якстерь тяштень орденца.
Викилисьма

Викилисьмась тя эряй панжада библиотексь , конась пяшксе эрь кодама текстонь лисьмода. Сонь мархта покай Wikimedia Foundation. Тяса кочксевихть сембе панжада текстонь формасна лама кяльса. Тяса тексттне тага ётавневихть.
Библиотексь.
Викилисьмаса кочксевихть ди ванфневихть инголи нолдаф тексттне циферонь форматса (акзст, аф арьсеф покамат, сёрмат, валхт, эрямопингонь докуметт). Сембе кочкаф тексттнень эли тиить видексфтома эли нолдаф Creative Commons Attribution/Share-Alike License коряс. Тяса сувафнемат эрь кодама кяльса текстт ди ётафтомасна.
Викилисьмать эс аф сувафнихть "vanity press" путксонь тиихнень нолдаф кинигасна эли документсна.
Башка проекттне.
Англаннеса:
Германоннеса:
External links.
Викилисьмась:
Викилисьмать колга:
Кучкаперсиень кяль

Кучкаперсиень кяль илякс пехлевиень кяль ("пехлеви" "парфиень кяль" эсь кяльса "парсик" — "персиень") — кучкаперсиень кяльхнень эзда фкясь, тяни кулоф. Ащи кучкаса сиреперсиень эди од персиень кяльхнень ёткса. Васенцеда васьфневсь лямбеширень Иранца - Парсса (илякс Фарсса), меле арась сембе Иранонь литературонь эди масторонь кялькс Сасанидонь пингста (III - VII сядокизоста). VII сядокизоста ушедомс, арабонь торпингта меле тя кяльса корхтасть зороастризмань тъналга Иранца ди Индиеса.
Ушеширень кучфтемат.
Пехлевинь тексттне TITUS лопаса
Сире персиень

Сире персиень кяль — кафта сембода сире содаф иранонь кяльхнень эзда фкясь (омбоцесь тя авестиень кяльсь). Содаф Ахеменидонь пингонь монументонь сёрматксонь, сёвонень седяфкянь коряс (600—300 кк. м. п. и.). Сире персиень сёрматксне музь тяниень Иранца, Иракса, Туркияса ди Эгиптса.
Авестиень кяль

Авестиень кяль — сембода сире содаф иранонь кяльсь. Тя кяльса сёрмадсть зороастризмань иняру сёрматкс (Авеста), сяс кяльти мярьгихть авестиень). Кафтошка тёжатть киза Авестань шнамаморат ётафнесть кургста кургс. V векста м.п. авестиень кяльти арьсеф башка авестиень алфавит арамеень курок сёрмадомань коряс, сонь сувсесть 50-да лама тяшкс лацкаста иняру кяльть сёрмадоманди. Тя кяльсь тяниень пингс ащи Индиень ди Ираноньзороастризмань кундьянь озксонь кялькс.
Колорадонь буканя

Колорадонь буканя () — Leptinotarsa букатнень эзда фкясь. Кастяй модамарь, «кимиеда» башка сонь машфтомс аш кода. Интай кържа ломатть содайхть тяни улихть пара биоменькст (препаратт), конань мархта сон тейнек ёфси аф пелькс.
Панзи

Панзи (эрзянь "Панзей" ; ), Ломаттнень арьсемаснон коряс – Шкаень сюдоф нармонь. Азондови, што мирть - масторть тиемда меле Шкайсь мярьгсь эрь нармонти шувомс эстеенза штамс эши. Сембе тянь тиезь, аньцек панзи тя пингть ашель.
Устрицень вешенка

Устрицень вешенка () - шуфтонь пакнень эзда фкясь
Тяниень пингста устрицень вешенка шуфтонь пангста сидеста васьфневи. Тяда башка шуфтонь пангть аф тёждяста содамс кулофты акшана панкнень эзда.
Пангсь козя витаминца, аминошапамаса ди минералень эрь кодама веттнень эса, конатне лац аралайхть ломанень организмонц пелькс веттнень эзда. Сон нъльне киренди верса колестерол. Пангсь ащи пяк кържа эрьгя кирди ярхцамбялькс. Сяс сон кондясти кържа калориень диетти. Стане ина сонь эса, шять, улихть карвоцеда аралама веттне.
Пепино

Касфттама пепино () — касыкссь.
Пепиноть шачема мастороц (касыксонь содамать коряс лемоц Solanum muricatum) улема Перу эли Колумбие. Тоста сон срадсь сембе Латинонь Америкова, нъльне сяда ичкози. Тяни сонь касфнихть сембода лама Боливиеса, Эквадорса ди Од Зеландса.
Явропу пепино повсь 1785 кизонянь эшка. Васенце пепино касфни явроперяйхнень ётксоль Людовик XVI, англань Оцязоронь перень кирдема пуромкс Кьюса (Kew) (Лондонца).
Лямбеширень индейхть теенза мярьгихть качума ("cachuma"). Минь теенза мярьктяма пепино, испаттнень мельге, испанокс тя «салат куяр». Англонь лемоц melon shrub «дура-куяр кофкс» эди тя лемоц теенза сяда мала сонь таньфонц коре.
Пепинось тя кофксь, касы 1 метрашка серес. Сонь шачема масторса сон лама кизонь кофкссь, конась касонды 2500 метра моря лангта вяре. Минь касфтсаськ кода фкя кизонь касыкс. Сонь панчфонза шарыхть модамарень панфонзон лангс, синь сыияф тюсонь эли акша сыияф тюсонь кикст мархат. Касыкссь кафта симанксонь, интай пара иможияманди эряви поладомань панчфонь почфонь полафнема (верокскудса).
Перень кирдиенди пяк мяльстуикс ащихть сонь иможенза. Синь авокада форм коре (оцю груш) 15 сантиметрашка оцю. Синь пяк танцти шини, ламбамаза, сидеста тюжя тюссонь, бежень тюссонь, киксу шобда сыияф тюссонь, сидеста видьмофтема. Ярхцамбяльти парот ишекс, стане ина рястаф, ведь мархта рястаф…
Parajubaea torallyi

Parajubaea torallyi сембода мазы ди таза Лямбеширень Америконь пальматнень эзда фкясь. Тон ашеть куле? Аф дивандафты тевсь. Видьмонза пяк шуроста ускихть Явропу сяс мес синь пяк оцю (ускомась пяк питни). Сонь ули кода няемс аньцек Боливиеса.
Сон васьфтеви аньцек коське боливиень Андонь лашмава 2700–3400 метра моря ланкта вяре, сяс сон сембода вяре вастова касы пальмась масторлангса. Тоса шуроста 20-та oC лама, веста сидеста якшама. Тялонь пингста (тоса июльковста, августковста) сидеста –7 oC. Кизонь вярденьбрайхть 550 мм, тя сембода коське вастт, тя сембода коське Моравиень вастта коське. Пандонь ушеть сюнеда тя пяк якшама кирди субкумокань палматнень эзда фкясь, сяс сонь ули кода касфтомс ушеса Модакучкастонь масторга кизоньберьф. Инь климатсонк сонь пароль кандомс куду, коса сон тёждяста кирди 0 o -шка C. Якшам кирдемшкац Явропаса – 3 o-шка C. Ине ала температур сон кирдсь ушеса ульсь –8 oC. Интай пальмась юмась сембе лопанза, тялонда од лопанза кассть.
Боливиеса сон касы 14 метрашка серес, понда 25–35 сантиметрашка диаметра коре. Сядокизонь пальматнень пондасна 30 метрашка сери, понда диаметра 50 сантиметрашка. Мазы пряц ащи 20-шка лопаста 5 метрашка кувалма. Аф шачем модаса сон аф пяк оцю.
Вирьса-панданалса сонь 2 башка полганза, синь аф фкат видьмонь коре. "Parajubaea torallyi" – сонь видьмонза 7 сантиметрашка оцю, "Parajubaea torallyi" ("microcarpa") колмонь кърда сяда ёмла. Ванф коре синь пцтай фкат, интай панданалса ёмла сорт аф пяк сери сонь оцю видьмонь сортонц коряс.
Боливиеса Parajubaea torallyi пяк кельгихть эди озафнихть ошперева ди курнява. Эквадорса ди Лямбеширень Колумбиень ошева 2500–3000 метрашка моря лангта вяресинь касфнихть "Parajubaea cocoides", конась аф пяк якшама кирди ди касонды аф пяк курок. Тянь лангс ваномок сон малады "Parajubaea torallyi" пальманди ди тянь лангс мес сонь киндиге аф содаф, улема, тя Parajubaea torallyi васу мольф сортоц.
1996 кизоня "Parajubaea sunkha" колга сёрмадсть: сон ине ёмлась ня пальматнеь юрста. Сонь серец аф 8 метрашка оцю, сон касы мъзярошка Андонь лашмава Валлегранде аймакса, Боливиень Санта-Крус районца 1700–2200 метра моря лангта вяре. Таксономие коряс ванондома инголе теенза эльбядезь мярьгсть "Parajubaea torallyi".
Балканста жирянка

Балканста жирянка () — касыксне.
Индиянь бук

Индиянь бук () — лопань прашенды шуфттнень эзда фкясь куфтолоттнень тъналста (Fabaceae), конатне сашендыхть Индиеста, сонь тага сидеста касфнихть Пелешинь-Шистяма Азияса. 
Сон уленди 15–25 метрашка серес эди сонь пяк шову пряц. Панчфкянза пяк шовине пусмань-пусмань, акша, розань эли сыияф тюсса.
Сон кирди пси ди пиди шинь валда, стане ина коське пинге сяс мес сонь юронза пяк вии. Касонды шуваронь эди кеву модаса, кельги пуронь мода, интай сон касфтови эрь кодама модаса нъльне салунь эса. Сонь сидеста озафнихть коське модаса кода вармада ваксар эли ошева эшксонкса. Судоц моли шпагат эли эчке пикс, равжа резин (эряви калонь кулофнембяльда пъчкафтоманди) нолдаманди. Сон машты кирдемс кожфонь азота, тянь сюнеда сонь касфтсазь осал модаса, модань паранзаманди. Тянь лангс аф ваномок тя шуфтсь кулофни, сон эрявикс пъчкафтоманди. Ведец эди ваец ащи цебярь антицептикокс. Видьмонь вай моли вайтолонди, сапонь эди вадембяль нолдаманди. Тяни сон арси сяда эрявиксокс сяс мес сон кондясти биобензинонь полаткс нолдаманди.
Вельвичия

Дивандафты вельвичия () пяк кунардонь касыкс, тяниень пингста сон касы аньцек фкя аймакса, шавмодаса Атлантиконь оцюведьжиреса, Намибиеса ди Анголань лямбеширеса. Тя шуфтсь, интай сонць шуфтонь лангс аф шары. Марнек касыкссь тя покаряв пондась (сонцьке ащи сонь юрокс) эди кафта лопаста, конат шарыхть кафта пувордаф понафкст лангс 2–4 метрашка кувалмос, сяс вельвичия шары шукша пря лангс. Вага ня лисенди лопанза, синь фалу касондыхть, кулсихть ди пужихть песнон тървасост.
Сяс вельвичия эряфоньберьф (ньлне иможияма пингста) ащи од лисенди касыксокс, сонь кондяма касыксонь аш. Вельвичиясь кафта кудонь касыкссь, сяс панжеманди ди видьмияманди эрявихть кафта касыкт – алянь симанкс эди авань симанкс. «Панчфонза» ащихть кузмарьняса (куз эли пиче лаца), синь лисендихть лопань мяньдефксста. Авань кузмарьнятне кенеремада меле срадыхть эди эстост лисихть лама васле вармань каннни видьмонят. Филогенетиконь коряс сон пяк кунардонь гнетоннетнень ("Gnetopha") полгань эзда фкясь, пиченнетне сяда малот вельвичиянди. Гнетоннетнень полгаса ащихть 3 пяк аффкат юрхт: гнетупт ("Gnetum") – лиан лацонь касыксне оцю вадяв лопат мархта, эфедра ("Ephedra") кофкст эди аньцек фкя вельвичия.
Кшинь шуфта юрс

Кшинь шуфта юрс () сувсихть 60-шка ялапиже кумокань шуфттнень сортсна тутоннетнень тъналста ("Moraceae"), конатне састь Пялешинь-Шиястяма Азиеста ди Сетьме оцюведень цёнгаста. Сон мала фигонь шуфтти (инжир) ("Ficus"). Сембода содаф и сидеста касфтовикс ащи кшинь шуфта ("Artocarpus altilis"). Тяка юрс сувсихть мъзярошка иля сортт, конат ащихть иможень кофксокс эди шуфтокс, кепотьксонди: артокарпус ("Artocarpus communis"), идем чемпедак ("Artocarpus integer"), джакфрут ("Artocarpus heterophyllus") эди маранг эли тарап ("Artocarpus odoratissimus").
Джакфрут

Джакфрут () — касыкссь.
Кшинь шуфта

Кшинь шуфта () — сувсихть 60-шка ялапиже кумокань шуфттнень сортсна тутоннетнень тъналста (Moraceae), конатне састь Пялешинь-Шиястяма Азияста ди Сетьме оцюведень цёнгаста .
Галереясь.
&lt;small&gt;
Маранг

Маранг эли тарап (), конась сась Борнео цёнгаста (Индонезие), интай сонь касфтсазь стане ина шабра масторга (Малайзиеса, Таиландса, Филепиттнеь эса). Интай тя аймакть ушеса сон ёфси аф содаф. Вирьса сон касы шуварналга, иневедьжирень ичкозе, иневедьта вяре 1000 метрас сявомс.
Сон касы 25 метрашка серес, лопанза 16–50 сантиметрашка ди 11–28 сантиметрашка келесна. Фкякудонь касыкс, иможнень явоманди эряви аньцек фкя касыкс. Ал лаца иможт пижет, 16 сантиметрашка кувалмосна, 13 сантиметрашка келесна. 1 килошка стака. Иможда ярхцайхть ишекс эли пидефокс. Видьмотне эрявихть пидема ярхцамада инголе. Кшинь шуфттне пяк эрявикст Пялешинь-Шистямань Азиень эряензонды. Иможть кучкац лов лаца акша, пяк ламбама, ведю, танцти шини, ёлаж таньф мархта, шары дурианц ("Durio", сембода шини иможт масторлангса), интай сонь аш кальдяв шинец.
Кшинь шуфта "Artocarpus odoratissimus" раштай видьмоса. Од видьмосна лисихть пяк курок эди касоманди эряви аньцек фкя тарга. Борнео цёнгаса видьмотнень лисема варжаманьберьф содазь: пърдафксса 3 таргода меле сембе видьмотне арайхть аф кондястикс видеманди, сяс мес синь юмайхть лисевомаснон. Сяс видьмотне эрявихть видемс эстокиге, сяда пара шувару, ведень шокши модас. Вегетациень раштамась (керфкст, иля касыкс поладомась) аф пяк ярашты. Сярятькста эли сукста кшинь шуфта пъцтай ёфси аф пели.
Мъзярс сонь кумокань шачема вастстонь сонць якшамада пели сортсь. Псилма тейнза эряви аф 7 °C-да кържа. Сяс минь климатсонк сонь ули кода касфтомс кудса эли вероксса.
Чяй

Чяй () сувсихть 50-шка сорт яланьпиже кумокань эди кумокань алань кофкст, стане ина аф сери шуфтт, сембода содаф синь эзда (Китаень чяй кофкс "Camellia sinensis") китаень чай кофкссь. Тя пяк сире васу касыкссь, конась сашенды пялешинь эди пялешинь-шистямань Китайста ди шабрань Индиень, Бирмань, Вьетнамонь ди Лаосонь аймакста, коса синь касфнихть мъзярошка тёжятть киза. Тянь лангс аф ваномок сон касы масторлангонь кумокань вастова, сембода содаф касфтыенза - Китай, Индие, Шри Ланка ди Япунмастор.
Акша каль

Акша каль () – оцю шуфта, касы ляйхнень трвава, лоткова, лашмова. Кедец шобда тюсса, лопанза — акшет, лопатнень песна оржат. Панжи эйзюрков-шудиков ковста; видьмонза эвондайхть июньцта.
Синдеви каль

Синдеви каль () — шуфта серес 15-20 метра, ди эчкс 1 м. Сидеста васетькшневи ляй тървава, лоткова. Тарадонза тюжяза-сянгяря тюссот, пиндолдынят, тёждяста синневихть. Лопанза: 10-15 см кувалмос 2,5 см келес, вярде шобда-сянгярят, алуда валда-сянгярят. Панжи май ковста, видьмонза эвондайхть сяка жа пингть. Кенерихть июнь ковста.
Оржалопа каль

Оржалопа каль (; ) – оцю кусторкс илякс шуфта 12 м серес. Тарадонза шобда-якстерьхть. Панжи лопанзон касомда инголе — эйзюрков-шудиков ковста. Касы сидеста ляй лоткова.
Койот

Койот () — лофцань тряй ряфсь пинети маладыхнень тъналста.
Шакал

Шакал () — лофцань тряй ряфсь пинети маладыхнень тъналста.
Анкара

Анкара () — Туркиять пряошец.
Токиа

Токиа () — Японмасторонь пряошец.
Грушакс

Грушакс (, сире ди диалектонь дулякс) - розань тъналстонь шуфттнень эди пяле кофкснень эзда фкясь.
Сардоня

Сардоня— шявнясь кьрьвязеви материалста, кьрьвязеви пряня мархта, эряви тол кьрьвяснеманди.
Эйботмар

Эйботмар - кельмофтема апаратсь, конась ащи температурада перяф потмарста. Эрявксты ярхцамбялень эди иля нолдафкснень (пъчкафтомбяльхть, косметик и с.т.) ванфтоманди.
Марлю

Марлю () — лопа прашенды розань юромста шуффтнень эди пяле кофкснень эзда фкясь оцю покаряв иможсь мархта.
Ал (эряфонь тонафнемакс)

Ал – органикста кядьгонясь, коса цильхконя ушеды касомс. Лама нармотть, ёзмолдыхть, шашнихть, ведьтодуфне (Mollusca), калхт эди кафта лофцань тряень сортт шачихть алста.
Нармоттне

Нармоттне () — толгав, лямбеверонь, алонь нарвай, карязу, кафта пильгонь ракшатнень эзда фкясь, конань ингольдень пильгонза ащихть пацят.
Нармонень ронгась пара лиеманди, интай тяниень пингста улихть мъзярошка аф лиенди нармонень калопт. Тага фкя кува содамс нармонь — сонь пейфтома няренц эса, васле камбразонц эса. Тяни Модаса эряйхть 10.000 нармонень калопт Арктикста Антарктикс. 
Сембода ёмлась тя мешень колибрись, сонь серец 5 см. Сембода оцюсь тя Африкстонь стравуссь, сонь серец 3 метрашка. 
Лама тонафтф ломанень коряс ётмелянь кевонзафкст няфтьсазь: 150-200 мильоншка кизот ёт Юраень пингонь теропотт, ряв оцюнетькаст (динозаврат) арасть нармонькс. Сембода сире содаф нармонць тя Юраень пингонь Archaeopteryx. Лама палеонтолокт кемайхть нармоттне ня ётмелянь оцюнетькасне, конатне судардсть Пурпингонь зиян 65,5 мильоншка кизода инголе.
Транзи

Транзи () — эрь кодама нармонь транзиень тъналста, коза сувсихть 60 нармонень калопт.
Валдакиви

Валдакиви ( символоц Sn) — пря субгруппань нилеце группань, ветеце периодонь химиянь элементсь, атомонь номероц 50. Атомонь массац 118.71 с.а.е. (г/м). Моляронь тяльгомась 16,3 см³/м. Шапамомшкась +2, +4. Тёждя кшнинь эзда фкясь.
Суляма

Суляма (, символоц As) — химиянь элементсь, атомонь номероц 33. Атомонь массац 74.92159 с.а.е. (г/м). Моляронь тяльгомась 13,1 см³/м. Ляпе пялекшни сталень тюсса. Шапамомшкась −3, +3, +5.
Мангани

Мангани (, символоц Mn) – бокстонь субгруппастонь, нилеце периодонь химиянь элементсь, атомонь номероц 25. Атомонь массац 54.93805 с.а.е. (г/м). Моляронь тяльгомась 7.39 см³/м. Сияза акша тюссонь кшни.
Магнезь

Магнезь (, символоц Mg) — пря субгруппастонь, омбоце группастонь, колмоце периодонь химиянь элементсь, атомонь номероц 12. Атомонь массац 24,305 с.а.е. (г/м). Моляронь тяльгомась 14,0 см³/м. Тёждя, сияза акша кшни.
Антимона

Антимона (илякс сельмоньархтома, , символоц Sb) — пря субгруппастонь, ветеце группастонь, ветеце периодонь химиянь элементсь, атомонь номероц 51. Атомонь массац 121.760 с.а.е. (г/м). Моляронь тяльгомась 18,4 см³/м. Шапамомшкась −3, +3, +5. Сияза акша пялекшни сенемаза тюсса валф. Васьфневихть сязеви, равжа ди тюжя антимонат.
Палыкандор

Палыкандор (, P) — сембода сидеста Модаса васьфневи химиянь элементнень эзда фкясь, Атомонь номероц 15. Атомонь массац 30.973762 с.а.е. (г/м). Моляронь тяльгомась 17,0 см³/м. Шапамомшкась −3, −1, 0, +1, (+2), +3, +5. Аф васьфневи аруста сонь кимиень актившинц сюнеда.
Шапафни

Шапафни (, символоц O) — пря субгруппастонь, котонь группастонь, омбоце периодонь химиянь элементсь, атомонь номероц 8. Атомонь массац 15,9994 с.а.е. (г/м). Моляронь тяльгомась 14,0 см³/м. Шапамомшкась –2, −1, –½, –⅓, 0, +½, +1, +2
Шапафнись — активу афкшни. Модань ушеса таньфтома шиньфтома газ. Шонгара шапафни валда сенем тюсса, калгода шапафнись ащихть валда сенем кемэйхть.
Седель

Седель (, "символоц" — C) — пря субгруппастонь, нилеце группастонь, омбоце периодонь кимиень элементсь, лувонь номероц 6. Атомонь массац 12,0096; 12,0116 с.а.е. (г/м). Моляронь тяльгомась 5,3 см³/м. Шапамомшкась −4, −3, −2, −1, 0, +1, +2, +3, +4.
Зирня

Зирня (, символоц Au) — химиянь элементсь, атомонь номероц 79. Атомонь массац 196,966569(4) с.а.е. (г/м). Моляронь тяльгомась ~340 см³/м. Атомонь массац 196.966569 с.а.е. (г/м). Шапамомшкась −1, 0, +1, +2, +3, +5.
Ведьшачфты

Ведьшачфты (, символоц H) — васенце химиянь элементсь периодонь системса, атомонь номероц 1. Атомонь массац 1,00784; 1,00811 с.а.е. (г/м). Моляронь тяльгомась 14.1 см³/м. Шапамомшкась -1, +1.
Азондома

Азондома () — фольклоронь жанра, коза сувафтфт легендатне, преданиятне, быличкатне, мифологиянь кодамовок азондомат. Синь ётксост легендатне Мирть-Масторть, васенце ломанть тиеманц ди шкайхнень сотксснон колга. Кой-кона азондоматне сявфт руснень эзда, Библияста. Пингь ётамста кой-кона шкайхне вановихть мокшэрзяннекс и шуроста полафтовихть синь лемсна.
Азондоматнень (преданиятнень) эса улихть фантастическяй мотифт, синь геройсна маштыхть тиема сянь, мезе аф тиеви ломанти. Мзярда азондыхть тяфтама сюжетт, синь няфневихть видекс, аф ёфксокс. Инь сире азондоматне – тя преданиятне пяк оцю, сери ломаттнень (великаттнень) колга, конат ульсть Масторть лангса васенце эряйкс.
Азондоматне няфнесазь, кода арьсесть ломаттне инголи Масторть шачеманц колга, коста лиссть ломаттне, кодамот синь ульсть. Оцю ломаттне (великаттне) няфневихть пяк символичнайста: синь сяшкат, што эряй ломанць, кона сокай мода, няеви вакссост унжанякс.
Улихть сире мифологиянь азондомат мокшэрзятнень Оцюняснон – вятиснон, кепотьксонди, Тюштянь ди мокшень оцязоравать Наровчаткать колга. Мзярда синь тюрихть ногайхнень каршес, теест лездыхть вярдень шкайхне: Шкайсь (ванк: Шкай), Нишкепазсь (ванк: Нишкепаз).
Азондоматнень (быличкатнень) эса улихть сюжетт, конат няфнесазь ломаттнень васедемаснон лия аф масторонь эряй существатнень мархта. Тяса няеви соткссь кода сире (языческяй), стане ди христианонь верондоматнень мархта (мекольцетне састь XVII-XIX сядокиза). Тяфтама верондама сотксне тисть мифологиянь сюжеттненди кафта ширень обраст. Азондомань (быличкань) геройкс ульсть ди мифологиянь обрасне: Вирявась (ванк: Вирява), Ведявась (ванк: Ведява), Куйгорож (ванк: Куйгорож). Азондомать юроц – ломантть васедемац тона шинь эряйхнень мархта.
Анголь

Анголь () – шкаень кучфсь, конась ванфтсы ломанть и тии теенза цебярь. Няфневи ёмла шабанякс акша щамса, паця мархта. 
Анголь Кристозшиса.
Мокшэрзятнень эрямас анголень няйфоц сувась кристозшить примамда меле (XVII – XVIII сядокизоста). Кода арьсесть инголи, эрь ломанть ули эсь анголь, кона шары эсь лангозонза и ломанць эряй снярс, мзярс ангольсь ащи сонь види лафтубрясонза.
Анголь Мокшень койса.
Ангольхть энялькшнесть шумбрашинкса, цебяренкса, оцю тевонь кида инголе. Ломаттне пельсть юмафтомс ангольсна и тя пелемась тись лама примета, суеверия и аф мярьгомат: афольхть мярьге сельгомс види лафтубрява – тоса ащи анголь; сельгат вальмава – поват анголень сельмос и сон туй эздот; кда ушу лоткат кить лангс – анголь аф ётави мархтот кить туркс и туй эздот; сярят кить лангс – анголень сельмос поват – каттанза анголень Верондамать коряс, кудста лисемста най эряви тердемс мархтот анголь, штоба сон молель мархтот и ванфтолензе.
Анголень айнемань няйфоц сотовсь ломанть кержи и види ширенц мархта. Ломанть види ширец лувовсь эрямакс, цебярькс, а кержись – куломакс, аф цебярькс. Сяс арьсесть: види кядсь китни – козякодомати, сельмось – цебяренди, сельмокабась – васедемати; пилесь увнай – цебярь кулянди. Види шири ёнца ломанти афольхть мярьге удомс – анголь аварьдема кармай, теенза аш коса удомс. Кода арьсесть ломаттне, види ширесь максы удалама, кержись – меколанкт. Стямс васта лангста, карьсемс пилькнень, сувамс куду эряви най види пильгса – кись кармай апак пякстак ангольти. Сяс и шамать шталезь види кядьса – ангольть штатанза и тяка пингть бславатанза; шиньберьф ванфтсы ломанть эряфонц. Кда апак содак ломанць шталезе шаманц кержи кядьса, то арьсесть, што курок сай аф цебярь. Меккятть шталезь шамаснон ведуттне, содай ломаттне, конат тиихть кальдяв ломанти.
Авинава

Авинава – авинть азоравац-ваныец аф цебярьда. Кода инголи арьсесть сембе мокшэрзятне, этнографическяй группатне – терюхаттне, каратайхне, шокшетне, эрь авинца ульсь сонцень Шкай лаца ваныец. Лотксь, конань потмоса эжделезь авинть, лувондоволь А. эряма вастокс и сяс тоса тиендельхть иланди печкома (печкольхть атёкш). Печкома вастокс арсельхть и авинть стропиланза. А. эрь кизоня фкя пингть (ванк: Авин озкс) тиендельхть озкс (озондома ила). Якстерь атякшсь, конань печколезь тя илати, няфнель соткс толть мархта (штоба афольхть пала сёронь, суронь пулфне). Илать коряс, озксть песта кеворялезь кияксть ланга и ёрялезь вяри шава позань кружкатнень, арьсемок сянь колга, штоба сёра прясь касоль оцюста тя и сай кизотнень. Кода арьсесть, Авинавась маштоль ломанти тиемс кальдяв, кда сонь кяжияфтолезь или кяжияфтольхть кодамовок ломань. Мифнень коряс, авась, кона ашезе кулхцонда эсь тядянц-алянц эняльдемаснон, ульсь пондаф авинца (пондазе Авинавась). Мзярда пяк сярядельхть, эрзятне якасть авинть лангс пялевеста. Тоса синь эняльдельхть Авинавати, штоба сон лездоль сярядемста пчкамс.
Лит.: Смирнов И.Н. Мордва. Казань, 1895; Шахматов А.А. Мордовский этнографический сборник. СПб., 1910.
Разим

Разим () 1630 к. мала, Зимовейской веле - 6 июньков 1671, Моску) — Донстонь казаксь, 1670—1671 стямать вятись.
Веньдряв

Веньдряв () — кедьмелафнень эзда фкясь.
Техорь

Техорь () — аф пяшксепеияв лофцонь тряйхнень эзда фкясь тъналста. Васьфневихть Кучка ди Лямбеширень Америконь пиземвирьга.
Тракс

Тракс ("Bos taurus taurus" — Кудонь букать авакась) — кудонь жувататне финцпестяфнень тъналста. Васу мольф идем букась. Букань лефксти мярьгихть вазня. Од траксти мярьгихть скал.
Сараз

Сараз () — васу мольф якстерь идемвирень азиястонь куднармонць. Сидеста валсь "сараз" нолдави саразонь аванкса, а саразонь атянкса башка ащи вал нолдави - атякш.
Нумол

Нумол () — нумолонь тъналонь эзда фкясь. 30-шка калопонза. сортт. Васьфневи сембе вастова, Австралияда башка. Сонь кувака пиленза, нюрьхкяня пулоц, кувака фталдонь пильгонза, сяс сон ласьки комотнезь. Курокшиц 70 вайгяльбешка ойс.
Сеель

Сеель () — лофцонь тряйсь, Erinaceomorpha полгань эзда фкясь. 23 калопне.
Кажзеель

Кажзеель () — калгайхнень эзда фкясь.
Шеерхне

Шеерхне () — сембода оцю лофцонь тряйхнень тъналсь. Тоза сувсихть 600-да лама пона. Васьфневихть Евразияса, Африкаса ди Австралияса. Тя полгас сувсихть афкукс шеер эди оцю шеер, тага иля калгайхне.
Максака

Максака — калгайхнень эзда фкясь, "Cricetinae" тъналалста. Тъналалс сувсихть 25 понат.